CELEX: 32011R0776
Language: sl
Date: 2011-08-02 00:00:00
Title: Izvedbena uredba Komisije (EU) št. 776/2011 z dne 2. avgusta 2011 o uvrstitvi določenega blaga v kombinirano nomenklaturo

4.8.2011   
            
            
               SL
            
            
               Uradni list Evropske unije
            
            
               L 201/10
            
         IZVEDBENA UREDBA KOMISIJE (EU) št. 776/2011
   z dne 2. avgusta 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. avgusta 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Naprava za kuhanje hrane z dimenzijami približno 31 × 47 × 40 cm in prostornino 25 litrov. Ohišje je iz nerjavnega jekla; naprava ima vrtljivo ploščo, otroško varovalo, krmilne gumbe in uro.
                  Napravo sestavljata:
                  
                              —
                           
                           
                              mikrovalovna pečica s petimi stopnjami moči, največ 900-vatno izhodno močjo in časovnikom. Ima vnaprej programirane programe za kuhanje in odtaljevanje ter
                           
                        
                              —
                           
                           
                              kvarčni žar z največ 1 000-vatno izhodno močjo.
                           
                        Naprava je namenjena pripravi hrane z mikrovalovno pečico. Poleg tega omogoča pečenje, porjavitev in pripravo hrustljave hrane z žarom.
               
               
                  8516 50 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8516 in 8516 50 00.
                  Uvrstitev naprave kot industrijska mikrovalovna peč s tarifno številko 8514 je izključena zaradi izhodne moči naprave in prostornine pečice (glej tudi pojasnjevalne opombe KN k tarifni podštevilki 8514 20 80).
                  Naprava je sestavljena naprava v smislu opombe 3 k oddelku XVI, saj je sestavljena iz mikrovalovne pečice z oznako KN 8516 50 00 in žara z oznako KN 8516 60 70.
                  Glede na vse lastnosti naprave, kot so izhodna moč, stopnje moči in število programov, se šteje, da mikrovalovna pečica opravlja glavno funkcijo sestavljene naprave.
                  Napravo je zato treba uvrsti pod oznako KN 8516 50 00 kot mikrovalovno pečico.